हैदराबाद के वीसी रेड्डी ने टॉप किया, 43 हजार 773 स्टूडेंट्स सफल
जेईई एडवांस्ड परीक्षा को देश की सबसे कठिन परीक्षाओं में से एक माना जाता है। आईआईटी गुवाहाटी ने आज यानि 18 जून को इस एग्जाम का रिजल्ट जारी कर दिया है। इसी के साथ फाइनल आंसर की भी रिलीज की गई है। जेईई मेन परीक्षा
भारतीय प्रौद्योगिकी संस्थान ने रविवार को JEE एडवांस्ड 2023 के नतीजे जारी कर दिए। हैदराबाद जोन के वविला चिदविलास रेड्डी ने 360 में से 341 अंकों के साथ टॉप किया है। इसी तरह लड़कियों में हैदराबाद आईटी की नयनकांति नागा भव्य श्री सबसे आगे रहीं। उन्हें 360 में से 298 अंक प्राप्त हुए।
इस साल JEE एडवांस्ड की परीक्षा में 1 लाख 83 हजार 72 स्टूडेंट्स में से 43 हजार 773 ने क्वालिफाई किया। इसमें 36,204 लड़के और 7,509 लड़कियां शामिल हैं।
13 विदेशी छात्र भी सफल
जेईई एडवांस्ड 2023 परीक्षा के लिए 125 विदेशी उम्मीदवारों ने रजिस्ट्रेशन कराया था। इनमें से 108 उपस्थित हुए और 13 ने परीक्षा पास की है।
दक्षिण भारतीय छात्रों के कॉम्पिटिशन की वजह से हाई स्कोरिंग रहा रिजल्ट
लगातार दो साल से दक्षिण भारतीय छात्रों का जेईई एडवांस्ड रिजल्ट में दबदबा रहा है। वहां के छात्रों के कॉम्पिटिशन की वजह से ही इस साल कट ऑफ बढ़ी है। दूसरी खास बात यह है कि फिजिक्स के एक सवाल में बोनस हुआ है।
इस सवाल को सॉल्व करने में कई छात्रों ने 10 से 15 मिनट दिए। यानी, जिन छात्रों ने सवाल को सॉल्व करने में समय दिया, उन्हें नुकसान हुआ और जो छात्र इस सवाल को छोड़कर अन्य सवालों को सोल्व करने में व्यस्त रहे, उन्हें फायदा मिला।
360 अंकों के लिए आयोजित की गई एग्जाम 
आईआईटी गुवाहाटी ने यह एग्जाम टोटल 360 अंकों के लिए आयोजित की थी। इसके अंतर्गत फिजिक्स, केमेस्ट्री और मैथ्स के लिए 120 अंक (पेपर 1 में 60, पेपर 2 में 60) कॉमन रैंक लिस्ट के लिए, एक उम्मीदवार को हर सब्जेक्ट में कुल नंबर्स का कम से कम 6.83 % और कुल अंकों का 23.89 % स्कोर करना होता है।इस परीक्षा में पर्सनल जेईई एडवांस्ड रैंक कार्ड उम्मीदवारों को नहीं भेजे जाएंगे।
इस साल मैथ्स, टॉप आईआईटी की ब्रांच में निर्णायक रहेगा
टॉप 1000 में 220 और टॉप 10,000 भी 135 पर कट ऑफ हुई है। इस साल मैथ्स, टॉप आईआईटी की ब्रांच में निर्णायक रहेगा। दरअसल, टॉपर्स की फिजिक्स अच्छी रहती है, लेकिन इस साल मैथ्स के सवाल उलझाने वाले थे। कई सवाल सिलेबस से बाहर के थे, जो मैथ्स ओलिंपियाड में पूछे जाते हैं।
ऐसे में जिन छात्रों ने ओलिंपियाड की तैयारियां की थीं, उन्हें फायदा हुआ। फिजिक्स में कई टॉपिक्स का वैटेज कम रहने से भी छात्रों काे नुकसान हुआ।
ऐसे चेक करें रिजल्ट
सफल उम्मीदवारों के लिए जोसा कांउसलिंग कल से 
जिन उम्मीदवारों को जेईई एडवांस्ड 2023 के कट-ऑफ अंक के बराबर या उससे अधिक अंक मिले हैं, वे जोसा द्वारा आयोजित होने वाली आईआईटी प्रवेश काउंसलिंग के लिए रजिस्ट्रेशन कर सकते हैं। रजिस्ट्रेशन प्रोसेस कल 19 जून से josaa.nic.in पर शुरू होगी।
फाइनल आंसर की पेपर 1 की डायरेक्ट लिंक 
फाइनल आसंर की पेपर 2 की डायरेक्ट लिंक 